Tiit Harjak

Juhataja

Projekteerimise osakonna tehnovõrkude üksus Tere 22.03.2024 nr 8-5/24/4732-2

Transpordiamet Meie 14.11.2024

**Karinu IV lubjakivikarjääri KMH aruande eelnõu**

Täname Karinu IV lubjakivikarjääri rajamise ja töötamisega kaasneva keskkonnamõju hindamise (KMH) aruande tagasiside eest, mille esitasite 22.03.2022 kirjas nr 8-5/24/4732-2. Kirjas olite esitanud, et aruandes puudub teedeinseneri seisukoht, mille olite esitanud oma 26.05.22 kirjas nr 8-5/22/9962-2, kus Karinu IV KMH programmi kohta märkisite, et keskkonnamõju hindamise protsessis osaleks ka teedeinsener olemasolevate ristmike ja kavandatavate väljaveoteede seisukorra hindamisel.

Nimetatud kirjale ja seal esitatud seisukohtadele vastati 12.07.2022 kirjaga nr 44, kus mainiti järgmist: „Kavandatavas Karinu IV lubjakivikarjääris on plaanis jälgida väljaveoteena hetkel töötavates Karinu lubjakivikarjäärides kasutatavat väljaveoskeemi. Juba välja ehitatud ja toimiv väljaveoskeem läbib Karinu lubjakivikarjääri põhjapoolset lahusala, kus on loode-kagu suunaline asfalteeritud karjääritee, mistõttu antud suunal ei nähta vajadust KMH protsessi lisada eksperdina teedeinseneri. Teise väljaveoteesuunana saab vastavate kooskõlastuste saamisel võimalusel kasutada Türje-Karinu teed (tee nr 7870072; Teeregistris klassifitseeritud kui „Muu tee“), mis suundub Järva-Jaani - Tamsalu - Kullenga kõrvalmaanteele (tee nr 15128). Antud võimaliku väljaveotee puhul tagab Nordkalk AS, et tee vastaks maavara väljaveoks sobilikele nõuetele. Kui kavandava väljaveoteesuuna välja ehitamisel on vajadus teeprojekti koostamiseks, siis koostatakse pärast KMH-d koos kaevandamisprojektiga ka teeprojekt“.

Vastuskirjale, mille arendaja saatis Transpordiametile 12.07.2022 kirjaga nr 44, mis on toodud ka KMH programmis lisana 18, ei tulnud Karinu IV KMH programmi koostamise protsessi juures antud teemal rohkem seisukohti. Ka Karinu IV KMH aruande koostamisel ei nähtud põhjendatud vajadust teedeinseneri kaasamiseks.

Karinu IV KMH aruandes (lk 96-97) on varasemast täpsustus „Maavara väljaveoteena saab vastavate kooskõlastuste saamisel kasutada kavandatavast karjäärist kirde-edela suunalist ja Järva-Jaani - Tamsalu - Kullenga kõrvalmaanteele (tee nr 15128) suunduvat Türje-Karinu teed (tee nr 7870072; Teeregistris klassifitseeritud kui „Muu tee“). Antud võimaliku väljaveotee puhul peab arendaja tagama, et tee vastaks maavara väljaveoks sobilikele nõuetele“, millele lisati ka varasemas vastuskirjas toodu: „Kui kavandava väljaveoteesuuna välja ehitamisel on vajadus teeprojekti koostamiseks, siis koostatakse koos Karinu IV lubjakivikarjääri mäeeraldise kaevandamisprojektiga ka teeprojekt“.

Lugupidamisega

Liisa Pert

Keskkonna ja töökeskkonnajuht

Nordkalk AS

liisa.pert@nordkalk.com